جمهورباشقانی رجب طیب اردوغان رفرندومون نتیجه‌سینه گؤره آوروپانین تورکیه حاقین‌داکی وئردیگی قرارلاری تنقید ائتدی.
تورکیه پرزیدنتی رجب طیب اردوغان آنایاسا محکمه‌سی‌نین یارادیلماسی‌نین 55-جو ایلدؤنومو موناسیبتیله وئریلن ضیافتده چیخیش ائده‌رک:
" تورکیه دئموکراتیک و حقوقی دؤولت اولدوغونو 15 ژوئیه ده هئچ بیر شوبهه‌یه یئر قالمایا‌جاق شکیلده نوماییش ائتدیردی. بونون اوچون آوروپا بیرلیگی باشدا اولماقلا، بعضی قوروم و دؤولت‌لرین 16 آوریل رفرندومونون نتیجه‌لرینه گؤره اؤلکه‌میزین دئموکراسی‌سینی محاکمه ائتمه‌سینه ایجازه وئره بیلمریک" دئدی.
تورکیه پرزیدنتی آوروپا شوراسی پارلامئنت مجلیسینده سیاسی یوخلامایا آلما قراری ایله باغلی:"فرانسا فوق العاده وضعیت شرط‌لرینده سئچیمه گئدنده سس چیخارمایان‌لارین چئوریلیش جهدین‌دن سونرا عینی اوصولو تطبیق ائدن تورکیه باره‌سینده یوخلامایا آلما قراری ان یومشاق ایفاده ایله دئسک: "آییب‌دیر". تاریخ ان بؤیوک حاکم‌دیر. بو گون‌لر گلیب کئچه‌جک، اما هر کسین دوغرولاری و یانلیش‌لاری بیر عبرت درسی اولا‌راق قالا‌جاق‌دیر. بیز تورکیه اولا‌راق دوغرو بیلدیگیمیز یولدا قرارلی شکیلده ایره‌لیلمه‌یه داوام ائدجییک" دئدی.
